Most na Dumanu

Most na Dumanu ili Firdusov most je na području opštine Livno u Bosni i Hercegovini. Lokacija Nalazi se na rijeci Bistrici, stotinjak metara od njenog izvora Duman, ispod brda Bašajkovac. Bistrica prolazi kroz grad i završava svoj tok u Livanjskom polju. Historija Nastao je krajem 17. ili početkom 18. stoljeća. Po arhitektonskim karakteristikama može se zaključiti da je nastao u osmanlijsko doba. Prema narodnom predanju sagradili su ga kožari, čije radionice bile su u neposrednoj blizini ovog mosta. Opis Rijeka Bistrica, pored glavnog vodotoka, ima ovdje i jedan paralelni rukavac na višoj koti, uz desnu obalu. Most presvođava glavni vodotok svodom većeg raspona (8,21 mj, dok na višoj koti presvođava rukavac malim svodićem raspona 2,16 m. Čeoni lukovi, kako na velikom svodu, tako i na malom, izgledaju polukružni. Ukupna visina svoda od ljetnog vodostaja do najviše tačke iznosi oko 4,40 m, a u tu mjeru uključena je i visina stope svoda. Čeoni zidovi su od nešto grublje obrađenog kamena iste vrste i razlišite veličine, s grubim spojnicama. Širina mosta kreće se oko 3 metra. Most je dužine 21,56 metar, mada su propusni otvori, relativno mali. Zapažena odstupanja od standardnih detalja dokazuju prisustvo isključivo domaćih majstora na gradnji mosta na Dumanu. Most je proglašen nacionalnim spomenikom BiH. Reference Literatura Džemal Čelić, Mehmed Mujezinović, Sarajevo: Sarajevo - Publishing, 1998. -Stari mostovi u Bosni i Hercegovini. Vanjske veze Duman kraj Livna Livno Arhivirano 2020-02-19 na Wayback Machine-u